paragraph_text: Prvi stanovnici otoka bili su Eskimi. Prvi Europljanin, koji je 1648. godine došao do otoka bio je Semjon Ivanovič Dežnjev. Danski admiral u ruskoj službi Vitus Bering ponovno je "otkrio" Veliki Diomed 16. kolovoza 1728., na dan kada se u Ruskoj pravoslavnoj crkvi obilježava dan Svetog Diomeda. Prve geografske karte otoka načinio je 1732. godine ruski geodet Mihail Gvozdev.